als_Latn dik_Latn sag_Latn
Sa herë që po dalin lista të reja të Zonave Operative të UÇK-së për statusin e dëshmorit, veteranit, invalidit… aq më shumë po rritet pakënaqësia, sidomos tek ata që “hakikat” e morën pushkën dhe luftuan për çlirimin e vendit.
“Futja në një thes” i atyre që luftuan që nga marsi i vitit 1998 e deri në fundin e luftës më 12 qershor 1999, me ata që pushkën e kapën vetëm dy muaj para përfundimit të luftës, është irrituese, nënçmuese dhe e ulët.
Por nuk është vetëm kjo. Marrja më e madhe me këto lista është futja aty e personave që për luftën e UÇK-së mësuan vetëm pas 12 qershorit 1999. Tentimi tjetër i nënçmues është edhe futja në lista të dëshmoreve të atyre që nuk u vranë fare në luftë, pastaj barazimi i një invalidi të vërtetë me një invalid që pasluftës mbeti në karrocë në rrethana krejt tjera.
Këto idiotësi më lista po e zbehin luftën e atyre komandantëve që pas luftës i bën ushtarë ata që dhanë para, materiale ndërtimore dhe ua gjeten një vend pune.
Numri i veteranëve po rritet 200 për qind me këto lista, e shënimet e marrë menjëherë pas luftës nga KFOR-i tregojnë se nuk ishin më shumë se 16 mijë luftëtarë.
Kjo s’do koment, se sa poshtë ka rënë kjo shoqëri, kur edhe vlerat e luftës blihen me para.
Dhe pyetja që më së shumti po bëhet është kjo: A janë këta emra fiktiv që po futën në lista pa qenë fare në luftë, votë për zgjedhje?! /Indeksonline
als_Latn als_Latn als_Latn als_Latn als_Latn als_Latn als_Latn